text: Børn hjemme igen efter brand
  03 april 2012 kl. 09.39
  Fem børn i alderen 5 til 14 år, der mandag eftermiddag blev indlagt til observation for røgforgiftning efter en brand i Holsted, er hjemme igen i god behold.
  Branden var opstået i en villa i tre plan, hvor børnene opholdt sig i kælderen. Ilden blev dog begrænset til en stol - men da den var polstret med kunststof, der ved brand udvikler farlige røggasser, blev børnene for en sikkerheds skyld indlagt til observation for røgforgiftning.
  Teknikere skal i dag undersøge kælderen nærmere for at fastslå brandårsagen, oplyser lokalpolitiet i Vejen.
  